उत्तराखंड में भारी बारिश का अलर्ट, अमरनाथ यात्रा फिर शुरू हुई
Monsoon Rainfall Tracker State Wise Update; Rainfall Expected in Rajasthan, Uttarakhand, Haryana, Punjab, Delhi, Uttar Pradesh, Bihar, Sikkim, West Bengal, Assam, Meghalaya, Arunachal Pradesh पिछले 72 घंटों में देश के अलग-अलग राज्यों में 76 लोगों की जान चली गई। यूपी में 34, हिमाचल में 20
हिमाचल प्रदेश, उत्तराखंड, दिल्ली, यूपी और पंजाब में 6 दिनों से लगातार बारिश हो रही है। हिमाचल में 24 घंटे में 39 जगह लैंडस्लाइड हुआ। ब्यास नदी में उफान से बिल्डिंग्स बह गईं, पुल ढह गए।
पिछले 72 घंटों में देश के अलग-अलग राज्यों में 76 लोगों की जान चली गई। यूपी में 34, हिमाचल में 20, जम्मू-कश्मीर में 15, दिल्ली में पांच और राजस्थान और हरियाणा में एक-एक की मौत हुई है।
वहीं उत्तराखंड के उत्तरकाशी में मध्य प्रदेश के टूरिस्ट की गाड़ियों पर पहाड़ से टूटकर पत्थर गिर गए। इस हादसे में इंदौर के चार टूरिस्ट की मौत हो गई। वहीं 10 लोग घायल हुए हैं।
उधर, जम्मू-कश्मीर के मौसम में कुछ सुधार हुआ और 4 दिन से अमरनाथ यात्रा फिर शुरू हो गई।
दिल्ली में यमुना नदी का वाटर लेवल खतरे के निशान को पार कर गया है। इससे निचले इलाकों में बाढ़ का खतरा बढ़ गया है। किसाने के इलाकों के लोगों को वहां से हटने को कहा गया है। मंगलवार सुबह 8 बजे तक नदी का पानी 206.32 मीटर पर बह रहा था। 1978 में वाटर लेवल हाईएस्ट 207.49 मीटर तक गया था।
मौसम से जुड़े अपडेट्स...
अगले 24 घंटे कैसे रहेंगे…
इन राज्यों में तेज बारिश होगी: राजस्थान, मध्य प्रदेश, हिमाचल, उत्तराखंड, हरियाणा, पंजाब, दिल्ली, उत्तर प्रदेश, बिहार, सिक्किम, पश्चिम बंगाल, असम, मेघालय, अरुणाचल प्रदेश, नगालैंड, मिजोरम, मणिपुर, त्रिपुरा, गुजरात, गोवा, कर्नाटक, केरल, आंध्र प्रदेश और ओडिशा
इन राज्यों में हल्की बारिश होगी: झारखंड, छत्तीसगढ़, तेलंगाना और तमिलनाडु में बिजली चमकने के साथ हल्की बारिश हो सकती है।
अलग-अलग राज्यों से मानसून की तस्वीरें...
अन्य राज्यों में मौसम का हाल...
MP के 11 जिलों में बारिश, उज्जैन में 2 इंच पानी गिरा; दो दिन पूरा प्रदेश भीगेगा
मध्य प्रदेश में मंगलवार को 11 जिलों में कहीं हल्की तो कहीं तेज बारिश हुई। उज्जैन में 9 घंटे के भीतर दो इंच तो ग्वालियर में डेढ़ इंच से ज्यादा पानी गिरा। भोपाल, छिंदवाड़ा, बालाघाट, बैतूल, भोपाल, धार, नर्मदापुरम, इंदौर, खरगोन, पचमढ़ी और रतलाम में भी बारिश दर्ज की गई। पढ़ें पूरी खबर...
राजस्थान के 3 जिलों में तेज बारिश की चेतावनी, एक दिन में 7 इंच तक पानी बरसा, स्कूल बंद, डैम ओवरफ्लो
राजस्थान में आज कोटा, बारां, झालावाड़ में भारी बारिश की संभावना जताते हुए मौसम विभाग ने इन जिलों के लिए ऑरेंज अलर्ट जारी किया है। कोटा के कानावास कई एरिया में बीती रात से तेज बारिश हो रही है और अब तक 144MM बरसात हो चुकी है। बारां के शाहबाद, अटरू समेत कई जगह 2 इंच से ज्यादा पानी बरसा है। पढ़ें पूरी खबर...
राजस्थान में बारिश के VIDEO-PHOTO: ड्रोन से रिकॉर्ड किए गए हालात देखने के लिए यहां क्लिक करें ...
हरियाणा में बाढ़ से 3 मौतें, पानीपत की गौशाला में पानी घुसा 
हरियाणा में यमुना नदी का पानी गांवों में घुस गया है। यमुनानगर के अलावा करनाल और पानीपत के गांवों में यह पानी पहुंच गया है। पानीपत में इस पानी की वजह से गौशाला डूब गई। इस दौरान कुछ गायों की मौत भी हो गई है। पढ़ें पूरी खबर...
पंजाब के 13 जिलों में बाढ़ का असर, अब तक 8 की मौत, 479 गांव प्रभावित; आर्मी-NDRF की टीमें बचाव में जुटी
पंजाब में बाढ़ से तबाही शुरू हो गई है। सरकारी आंकड़ों के मुताबिक राज्य में अभी तक 8 लोगों की मौत हो चुकी है। इनमें मोहाली, रोपड़, फतेहगढ़ साहिब में 2-2 और नवांशहर व होशियारपुर 1-1 मौत हुई है। 3 लोग लापता हैं जबकि करीब 10 हजार लोगों को सुरक्षित जगहों पर पहुंचाया गया है। पढ़ें पूरी खबर...
यूपी के सहारनपुर में रेलवे अंडरपास में डूबकर नाबालिग की मौत,मुरादाबाद में रेलवे ट्रैक पर भरा पानी, 32 ट्रेनें कैंसिल; अब तक 38 की मौत
यूपी में जमकर बारिश हो रही है। हादसों में अब तक 38 लोगों की मौत हो चुकी है। सहारनपुर के बीच से होकर जाने वाली ढमोला और पांवधोई नदी उफान पर चल रही हैं। नदी का पानी लोगों के घर में घुस गया है। मुरादाबाद में रेलवे ट्रैक पर पानी भर गया है। इसकी वजह से अलग-अगल रूट की 32 ट्रेनें कैंसिल कर दी गईं। पढ़ें पूरी खबर...
हिमाचल में भारी बारिश से तबाही, 1328 सड़कें बंद; आधे हिमाचल में ब्लैक आउट
हिमाचल प्रदेश में भारी बारिश तबाही मचा रही है। तीन दिन से हो रही बारिश के कारण आई आपदा में 27 लोगों की जान चली गई। उधर, चंद्रताल में 300 और मणिमहेश में 200 लोग फंसे हुए है। चंद्रताल में फंसे लोगों को निकालने के लिए सुबह पांच बजे से रेस्क्यू ऑपरेशन जारी है। पढ़ें पूरी खबर...
रायपुर में झमाझम बारिश, कई जिलों में आज पड़ सकती है बौछारें
​​​​​​​​​​​राजधानी रायपुर में सोमवार देर रात से मंगलवार सुबह तक हुई बारिश ने लोगों को गर्मी से राहत दी है। सुबह से बादल छाए हुए हैं। मौसम विभाग ने कई जिलों में आज भी हल्की से मध्यम बारिश की संभावना जताई है। दो दिनों तक तापमान बढ़ने के आसार हैं। इसके बाद मानसून की गतिविधियां फिर बढ़ेंगी और बारिश होगी। पढ़ें पूरी खबर...
अब पोल में हिस्सा लेकर अपनी राय दीजिए...
